**О Б Я В А**

„НИТИ“ ЕАД, гр.Казанлък открива процедура по набиране на оферти от регистрирани одитори за извършване на независим финансов одит на индивидуален годишен финансов отчет за 2024 г..

**Обект на одита и информация за дружеството**:

1. Индивидуален годишен финансов отчет на „НИТИ“ ЕАД за 2024 г..
2. Информация за дружеството:

|  |  |  |  |
| --- | --- | --- | --- |
| Име | **Балансова стойност на активите (хил.лв.)** към 31.12.2023 г. | **Нетни приходи от продажби (хил.лв.)**  за 2023 г. | **Балансова ст-ст на имуществото подлежащо на одитиране (хил.лв.)** към 31.12.2023 г. – сумата на актива на баланса плюс нетните приходи от продажби |
| „НИТИ“ ЕАД | **4 142** | **4 713** | **8 855** |

Дружеството изготвя финансовите си отчети в съответствие с изискванията на Националните счетоводни стандарти.

„НИТИ“ ЕАД ще сключи договор с избрания кандидат въз основа на решението на едноличния собственик на капитала на дружеството - „Държавна консолидационна компания“ ЕАД.

**Изисквания за допускане**:

1. Кандидатът – физическо лице следва да е регистриран одитор по смисъла на пар.1, т.36 от ДР на Закона за независимия финансов одит. Кандидатите – юридически лица следва да разполагат с поне един служител, отговарящ на изискванията на посочената разпоредба.
2. Кандидатът трябва да е извършвал независим финансов одит на дружества и/или групи от дружества, покриващи кумулативно следните критерии:

* средна численост на персонал над 50 души;
* балансова стойност на активите на одитирания/те субект/ти - по - голяма от 4 млн.лв.;
* с нетни приходи от продажби на годишна база на одитирания/те субект/ти - по-големи от 4 млн.лв.

1. Да декларира, че е готов да се съобрази със следните крайни срокове:

- за представяне на заверения от одитора годишен финансов отчет за 2024 г. и одиторски доклад – **до 30.04.2025 г**.;

- за представяне на подписани от одитора на отчетни/консолидационни пакети за 2024 г.

– **до 30.04.2025 г**..

1. Кандидатът трябва да съгласува сроковете за предоставяне на информация по одита с ръководството на дружеството, като срока за предоставяне на окончателен годишен финансов отчет и годишен доклад за дейността за одитиране от страна на дружеството е не по - рано от **18.03.2024 г**..
2. Във връзка с отговорностите на груповия одитор за одита на консолидирания годишен финансов отчет на групата, кандидатът следва да декларира, че е готов да осигури всякаква допълнителна информация, необходима по искане на груповия одитор във връзка с изпълнение на ангажимента по заверка на годишния КГФО за 2024 г.
3. Да декларира, че е съгласен в договора с дружеството - възложител да бъдат включени следните клаузи:

* „Одиторът се задължава да спазва инструкциите за одита, включително и изпълнява конкретно определени одитни процедури, при одита на финансовия отчет на дъщерното дружество (компонент по смисъла на МОС 600), които груповия одитор ще изисква“.
* „Одиторът се задължава да осигурява и представя изисканата информация, вкл. и относно спазване на етичните изисквания и цялата необходима работна одиторска документация (по смисъла на МОС 600) в сроковете, поставени от груповия одитор във връзка с отговорностите му“.

1. Кандидатът не трябва да има неуредени договорни отношения с „НИТИ“ ЕАД и/или с друго/и дружество/а от групата на „Държавна консолидационна компания“ ЕАД, или с „Държавна консолидационна компания“ ЕАД, включително, некоректно изпълнение на такива договори, забавено изпълнение, друго неспазване на срокове и условия по договори и др.сходни.

**Изисквания**:

Изпълнението на изискванията по т.1 се удостоверява с посочване от страна на кандидата на регистрационен номер от Публичния регистър по чл.20 от ЗНФО, въз основа на който се извършва служебно справка на сайта на публичния регистър [https://e-cposa.bg](https://e-cposa.bg/) на КПНРО.

Изпълнението на изискванията по т.2 се удостоверяват с копия на поне един одитиран финансов отчет.

Изпълнението на изискванията по т.3-7 се удостоверява от кандидата с декларация, подписана от физическото лице – кандидат или от физическото лице, представляващо кандидата – юридическо лице по закон.

**Съдържание и подаване на офертите**:

Офертите трябва да съдържат:

1. Ценово предложение със следните минимални параметри:
   1. Обща цена на одита без включен ДДС;
   2. Общ брой работни часове за проверка и заверка;
   3. Общ брой работни часове за текущи консултации;
2. Документи, удостоверяващи останалите изисквания на обявата.

Копията на документи се представят заверени от представляващото кандидата физическо лице.

Всички декларации се представят в оригинал.

Офертите, заедно с документите, удостоверяващи съответствие с посочените по - горе изисквания, следва да се представят в запечатан непрозрачен плик във всеки работен ден от 08,00 ч. до 16,20 ч. на адрес: „НИТИ“ ЕАД, гр.Казанлък, 6100, бул.“Розова долина“ 102. Оферти се приемат най - късно до 16,20 ч. на **23.08.2024 г**.. Подадените по куриер или чрез пощенски оператор оферти следва да постъпят в дружеството – възложител на посочения адрес, не по - късно от 16,20 ч. на **23.08.2024 г**..

Върху плика следва да бъдат посочени:

1. Три имена на физическото лице – кандидат или наименованието на юридическото лице – кандидат
2. Надпис „***За участие в процедурата по набиране на оферти от регистрирани одитори за сключване на договор за извършване на независим финансов одит на годишния финансов отчет за 2024 год. на „НИТИ“ ЕАД“.***

За допълнителна информация в срока за подаване на офертите, тел.: 0431/64884.